การเสริมความงาม เป็นการบำรุงฟื้นฟู และเปลี่ยนแปลงใบหน้าหรือร่างกายให้เป็นไปในทิศทางที่ดีขึ้น สวยงามในแบบที่ต้องการมากขึ้น ไม่ว่าจะทำให้ผิวใส หน้าใส หน้าเรียว หุ่นเรียว หรือแม้แต่การปรับแต่งผิวพรรณตามบริเวณต่าง ๆ ด้วยนวัตกรรมเทคโนโลยีจากวงการแพทย์ที่มีหลากหลายวิธีการรักษา ไม่ว่าจะเป็นฉีดโบลดริ้วรอย ลิฟกรอบหน้า ฉีดโบหน้าเรียว ฉีดฟิลเลอร์เพิ่มความละมุนของใบหน้า เลเซอร์ลดรอยดำ รอยแดง เลเซอร์กำจัดขนถาวร ฉีดเมโสหน้าใส ฉีดเมโสแฟต ฟื้นฟูผิวหน้าจากเกล็ดเลือด ทรีตเมนต์บำรุงผิว
นอกจากนี้ ในปัจจุบันยังมีความนิยมในการฉีดหรือดริปวิตามินผิวเพื่อความงาม ด้วยสูตรต่าง ๆ มากมายที่มีผลต่อความงามแบบองค์รวม อีกทั้งด้วยความก้าวหน้าทางเทคโนโลยีการแพทย์ เรายังสามารถยกกระชับใบหน้าและร่างกายโดยไม่ต้องผ่าตัด ด้วยการร้อยไหม หรือเครื่องมือทางการแพทย์อย่าง ไฮฟู่ อัลเทอรา เทอร์มาจ และสุดท้ายถ้าพูดถึงการทำศัลยกรรมแล้ว การเสริมจมูก เสริมคาง เสริมหน้าผาก เหลากราม เสริมหน้าอก ตัดไขมันกระพุ้งแก้ม ทำตาสองชั้น และ ทำปากกระจับ เป็นต้น ล้วนเป็นการเสริมความงามที่สามารถทำได้ในปัจจุบันทั้งสิ้น
แต่ละสถานบริการ ไม่ว่าจะคลินิก โรงพยาบาล หรือสถาบันเสริมความงามใด ๆ ก็ตาม จะมีนวัตกรรม หัตถการ หรือวิธีการดูแลรักษาแตกต่างกันออกไป ขึ้นอยู่กับประเภทของสถาบัน มาตรฐานการบริการ เทคนิค และความชำนาญของทีมแพทย์ผู้ให้การรักษา อย่างไรก็ตาม แนะนำว่าให้เลือกใช้บริการกับสถาบันเสริมความงามที่ถูกกฎหมาย ให้บริการโดยทีมแพทย์เฉพาะทาง มีทะเบียนและใบอนุญาตชัดเจน รวมถึงใช้ตัวยาที่มีอย. รองรับ ไม่นำสินค้าหมดอายุหรือผิดกฎหมายมาจำหน่าย และถ้าเป็นไปได้ควรดูรีวิวจากลูกค้าที่เคยใช้บริการก่อนตัดสินใจง เพื่อให้ได้ผลลัพธ์การรักษาเป็นที่พอใจตามความต้องการ